Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine“, broj: 12/03, 34/03 i 65/13) i člana 32. Statuta Općine Velika Kladuša („Službeni glasnik Općine Velika Kladuša“, broj: 12/11), na prijedlog Općinskog načelnika Općine Velika Kladuša, Općinsko vijeće Općine Velika Kladuša na IX redovnoj sjednici, održanoj dana 27.06.2025. godine, raspisuje:

**JAVNI KONKURS**

**za izbor i imenovanje predsjednika i članova**

**Skupština javnih preduzeća**

**I Predmet Javnog konkursa:**

Izbor i imenovanje predsjednika i članova skupština javnih preduzeća kojima je osnivač Općinsko vijeće Općine Velika Kladuša i to:

1. Skupštine JP “Radio televizija Velika Kladuša” d.o.o. (*predsjednik  i dva člana*), i
2. Skupštine JKP „Vodovod i kanalizacija“ Velika Kladuša (*predsjednik i dva člana*);

**II Skupština Javnog preduzeća nadležna je da:**

–  Imenuje članove Nadzornog odbora

–  Donosi Statut i vrši njegove izmjene i dopune

–  Donosi Poslovnike na prijedlog Nadzornog odbora

–  Donosi Etički kodeks ponašanja na prijedlog Nadzornog odbora

–  Donosi Plan poslovanja na prijedlog Nadzornog odbora

–  Donosi cijene za osnovne djelatnosti Preduzeća

–  Donosi odluke o povećanju i smanjenju osnovnog kapitala

–  Donosi odluku o raspodjeli dobiti

–  Donosi odluke o pokrivanju gubitka

–  Donosi odluke o statusnim promjenama i reorganizaciji Društva

–  Donosi odluke o podjeli i prestanku Društva

–  Donosi odluku o izboru vanjskog revizora

–  Donosi odluku o naknadama članovima Nadzornog odbora i Odbora za reviziju

–  Donosi i druge odluke u skladu sa Zakonom o privrednim društvima

–  Podnosi Općinskom vijeću izvještaj o radu i poslovanju Preduzeća najmanje jednom godišnje

**III Mandat:**

Mandat predsjednika i članova skupštine je četiri (4) godine, sa mogućnošću ponovnog imenovanja najviše u dva uzastopna mandata.

**IV****Uvjeti za poziciju:**

Svi kandidati za poziciju predsjednika i člana skupštine moraju ispunjavati sljedeće opće i posebne uvjete:

*Opći uvjeti:*

1. Da je državljanin Bosne i Hercegovine,
2. Da je stariji od 18 godina,
3. Da je zdravstveno sposoban za obavljanje poslova na koje se kandidira,
4. Da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije dana objavljivanja javnog oglasa,
5. Da nije pod optužnicom Međunarodnog suda za ratne zločine u bivšoj Jugoslaviji (član IX.1. Ustava Bosne i Hercegovine),
6. Da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima u FBiH,
7. Da nije član organa zakonodavne, izvršne ili sudske vlasti ili savjetnik u smislu Zakona o sukobu interesa u institucijama vlasti Bosne i Hercegovine,
8. Da nema privatni finansijski interes u reguliranom organu u koji se kandiduje,
9. Da nije osuđivan za krivično djelo i privredni prestup nespojiv s dužnošću u reguliranom organu u koji se kandiduje,
10. Da nije lice kojem je pravosnažnom presudom suda zabranjeno obavljanje aktivnost

*Posebni uvjeti:*

a) Najmanje VI ili VII stepen složenosti zanimanja (VŠS ili VSS) društvenog ili tehničkog smjera,

b) Najmanje 5 godina radnog iskustva nakon sticanja više ili visoke stručne spreme.

Prilikom procjene kvalifikacija i iskustva kandidata, kao posebni uslovi uzimaju se u obzir slijedeći kriteriji:

a) Stručne, iskustvene, komunikacijske i organizacijske sposobnosti,

b) Sposobnost tumačenja i primjene zakona i drugih propisa, a naročito koji se odnose na djelatnost JP,

c) Prilagodljivost timskom radu i sposobnost za savjesno i odgovorno obavljanje pozicije za koju se  kandiduje,

d) Sposobnost odlučivanja i nepristrasnog donošenja odluka, i

e) Rezultati rada ostvareni tokom prethodnog radnog angažmana i preporuka poslodavca.

**VPotrebni dokumenti:**

Prijava na Javni konkurs treba biti potpisana i da obavezno sadrži oznaku Skupštine javnog preduzeća i pozicije na koju se kandidira, kratku biografiju, adresu i kontakt telefon.

Uz prijavu se prilažu originalna ili ovjerene fotokopije dokumenata:

1. Uvjerenje o državljanstvu,
2. Izvod iz matične knjige rođenih,
3. Izjavu da kandidat nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije dana objavljivanja javnog oglasa,
4. Izjavu kandidata da nije pod optužnicom Međunarodnog suda za ratne zločine u bivšoj Jugoslaviji (član IX.1. Ustava Bosne i Hercegovine),
5. Izjavu kandidata da nije na funkciji u političkoj stranci u smislu člana 5. Zakona o ministarskim, vladinim i drugimimenovanjima u FBiH,
6. Izjavu kandidata da nije da nije član organa zakonodavne, izvršne ili sudske vlasti ili savjetnik u smislu Zakona o sukobu interesa u institucijama vlasti BiH,
7. Izjavu kandiodata da nema privatni finansijski interes u reguliranom organu u koji se kandiduje,
8. Izjavu kandidata da nije član upravnog ili nadzornog odbora u nekom od reguliranih organa Općine Velika Kladuša.
9. Izjavu kandidata da nije na poziciji direktora ili člana uprave organa u koji se kandiduje,
10. Uvjerenje da se ne vodi krivični postupak i da se protiv prijavljenog kandidata ne postoji optužnica koja je stupila na pravnu snagu,
11. Uvjerenje iz kaznene evidencije da prijavljeni kandidat nije osuđivan za krivično djelo,
12. Uvjerenje da pravosnažnim rješenjem o prekršaju kandidatu nije izrečena kazna za privredni prijestup, niti mu je izrečena zaštitna mjera „zabrana vršenja poziva, djelatnosti ili dužnosti“ niti zabrana aktivnosti u reguliranim organu u koji se kandiduje.
13. Dokaz o stručnoj spremi, i
14. Dokaz o o radnom iskustvu,

Dokumenti kojima se dokazuje ispunjavanje općih i posebnih uslova ne mogu biti stariji od (6) šest mjeseci.

*Dokaz o zdravstvenoj sposobnosti za obavljanje poslova na koje se kandiduju kandidati koji budu izabrani na poziciju na koju su se kandidovali dostavljaju nakon izvršenog postupka izbora.*

**VI Ostale napomene:**

Rok za podnošenje prijava je 15 dana od datuma zadnje objave Javnog konkursa u “Službenim novinama Federacije Bosne i Hercegovine”, odnosno dnevnom listu „Oslobođenje“, na službenoj web stranici Općine Velika Kladuša, i u programu Radio televizije Velika Kladuša.

Prijave sa dokumentacijom mogu se dostaviti u zatvorenoj koverti u pisarnici Općine ili preporučeno poštom na adresu:

*Općina Velika Kladuša*

*Ulica Hamdije Pozderca br. 3*

***„Komisija za izbor i imenovanje u organima tijela u kojima Općina Velika Kladuša ima pravni interes i zakonito pravo da vrši imenovanja“,*** *uz naznaku:*

*„Prijava na Javni konkurs za člana Skupštine JP “Radio televizija Velika Kladuša” d.o.o, Velika Kladuša– ne otvarati“, ili*

*„Prijava na Javni konkurs za člana Skupštine JKP „Vodovod i kanalizacija“ Velika Kladuša*

**Neblagovremene i nepotpune prijave neće se uzimati u razmatranje.**

Komisija će na osnovu Javnog konkursa uz poštivanje principa utvrđenih Zakonom sačiniti rang – listu kandidata za predsjednike i članove skupština JP, na osnovu koje će Općinski načelnik utvrditi prijedlog odluka o imenovanju  i dostaviti ih Općinskom vijeću radi konačnog imenovanja predsjednika i članova skupština javnih preduzeća kojima je osnivač Općinsko vijeće Općine Velika Kladuša.